смешни случки за Бръснари
Свещеник влязъл във вашингтонска бръснарница. След като се подстригал, той попитал колко струва.
 - Безплатно е - отвърнал бръснарят. - Ще го смятам за служба на Господ. - На другата сутрин отишъл на работа и намерил пред вратата дванайсет молитвеника и благодарствено писмо от свещеника.
 По-късно същия ден в бръснарницата влязъл полицай. След като се подстригал, той попитал колко струва.
 - Безплатно е - отвърнал бръснарят. - Ще го смятам за служба на обществото. - На другата сутрин отишъл на работа и намерил пред вратата дванайсет понички и благодарствено писмо от полицая.
 После в бръснарницата влязъл сенатор. След като се подстригал, той попитал колко струва.
 - Безплатно е - отвърнал бръснарят. - Ще го смятам за служба на страната. - На другата сутрин отишъл на работа и намерил пред вратата дванайсет сенатори.